תחרות הגרנד סלאם בתל אביב היא חלק מסדרת תחרויות הגרנד סלאם של איגוד הג'ודו העולמי; בשנתיים הראשונות נערכה התחרות כגרנד פרי ובשנה השלישית שודרגה לתחרות מסבב הגרנד סלאם. ב-7 בנובמבר 2018, אישר איגוד הג'ודו העולמי את קיומם של לפחות שתי תחרויות גרנד פרי בתל אביב. התחרות הראשונה נערכה בהיכל קבוצת שלמה שבתל אביב. עלות אירוח התחרות של 2019 מוערכת בכ-8 מיליון ש"ח כאשר המדינה מימנה לפי ההערכות כ-6 מיליון שקלים. יתר התקציב הגיע מעיריית תל אביב-יפו, שסייעה בהוצאות על הכנת היכל קבוצת שלמה לתחרויות, הכנסה מחסויות וממכירת כרטיסים. סך הפרסים הכספיים שחולקו לזוכים הוא 100 אלף יורו.
בתחרות של שנת 2019 אשר נערכה ב-24 עד 26 בינואר, התחרו 373 ג'ודוקא מ-53 מדינות. במשלחת הישראלית התחרו 42 ספורטאים ב-14 מתוך 14 קטגוריות המשקל השונות. המשלחת הישראלית זכתה בשבע מדליות כאשר שגיא מוקי, אורי ששון, שירה ראשוני ותמנע נלסון-לוי זכו במדליית זהב, גילי כהן וענבל שמש זכו במדליית כסף וטוהר בוטבול זכה במדליית ארד. בטבלת המדליות הכוללת ישראל סיימה במקום הראשון עם 7 מדליות (4 זהב, 2 כסף ו-1 ארד), איטליה סיימה במקום השני עם 6 מדליות (2 זהב, 3 כסף ו-1 ארד) וצרפת סיימה במקום השלישי (2 זהב ו-1 ארד).
בתחרות של שנת 2020 אשר נערכה ב-23 עד 25 בינואר בהיכל קבוצת שלמה, התחרו 545 ג'ודוקא מ-83 מדינות במה שהיה לאחד מתחרויות הג'ודו הגדולות עד אז בסבב העולמי. עלות אירוח התחרות של 2020 מוערכת בכ-8 מיליון ש"ח כאשר משרד התרבות והספורט מימן לפי ההערכות 5.4 מיליון שקלים, 2 מיליון שקלים הגיעו מחברת קומטק בעזרת סילבן אדמס ויתר התקציב הגיע מעיריית תל אביב-יפו, הכנסה מחסויות וממכירת כרטיסים. סך הפרסים הכספיים שחולקו לזוכים הוא 100 אלף יורו. בין המתחרים נמנו שני אלופים אולימפיים וחמישה אלופי עולם. במשלחת הישראלית התחרו 39 ספורטאים ב-14 מתוך 14 קטגוריות המשקל השונות. המשלחת הישראלית זכתה בשלוש מדליות כאשר אורי ששון ופיטר פלצ'יק זכו במדליות זהב וטל פליקר זכה במדליית ארד. בטבלת המדליות הכוללת קוריאה הדרומית סיימה במקום הראשון עם 8 מדליות (3 זהב, 3 כסף ו-2 ארד), יפן סיימה במקום השני עם 4 מדליות (2 זהב ו-2 ארד) וישראל סיימה במקום השלישי עם 3 מדליות (2 זהב ו-1 ארד).
ב-1 בדצמבר 2020, הודיע איגוד הג'ודו הבינלאומי כי תחרות הגרנד פרי בתל אביב תהפוך לאחת מתחרויות הגרנד סלאם; תחרות יוקרתית יותר אשר מעניקה ניקוד גבוה יותר וסכומי זכייה גבוהים יותר.
התחרות של 2021 החלה ב-18 והסתיימה ב-20 בפברואר והיא נערכה בהיכל קבוצת שלמה. בתחרות זו התחרו 418 ג'ודוקא מ-60 מדינות. עלות אירוח התחרות מוערכת בכ-7 מיליון ש"ח והיא מומנה על ידי משרדי הספורט, הבריאות והתחבורה, עיריית תל אביב-יפו, איגוד הג'ודו העולמי ואיגוד הג'ודו הישראלי, הפילנתרופ סילבן אדמס, חברת MyHeritage, חברת קומטק וגורמים נוספים. סך הפרסים הכספיים שחולקו לזוכים הוא 154 אלף דולר. במשלחת הישראלית התחרו 37 ספורטאים ב-14 מתוך 14 קטגוריות המשקל השונות. לאור מגפת הקורונה התחרות נערכה ללא קהל ועם פחות מתחרים. המשלחת הישראלית זכתה בארבע מדליות כאשר תמנע נלסון-לוי זכתה במדליית זהב, פיטר פלצ'יק וגילי כהן זכו במדליות כסף וטוהר בוטבול זכה במדליית ארד. בטבלת המדליות הכוללת צרפת סיימה במקום הראשון עם 6 מדליות (3 זהב, 2 כסף ו-1 ארד), גאורגיה סיימה במקום השני עם 8 מדליות (2 זהב, 1 כסף ו-5 ארד) וישראל סיימה במקום השלישי עם 4 מדליות (1 זהב, 2 כסף ו-1 ארד).
גרנד פרי תל אביב 2019.
רשימת הזוכים.
גברים
נשים
גרנד פרי תל אביב 2020.
רשימת הזוכים.
גברים
נשים
גרנד סלאם תל אביב 2021.
רשימת הזוכים.
גברים
נשים
מותו של איוון איליץ'
#הפניה מותו של איוואן איליץ'
Take a Bow (מדונה)
מות איוון איליץ'
#הפניה מותו של איוואן איליץ'
טייארינה
טייארינה (שם מדעי: Teilhardina) הוא סוג של קופיף נכחד שחי לפני 47–56 מיליון שנה בתקופת האאוקן. הפלאונטולוג ג'ורג' גיילורד סימפסון קרא לו על שם הפילוסוף והפלאונטולוג הצרפתי פייר טייאר דה שארדן.
מאפיינים.
הטייארינה משויך למשפחת האומומידיים הנכחדת שהייתה קרובה של הטרסיוסיים המודרניים. ייתכן שסוג זה היה קרוב מעט למיני הקופים הפרימיטיביים בעלי האף היבש. המינים הקטנים היו בגודל של למור עכברי והגדולים דמו מעט למרמוסטים. הוא דמה במראה מעט לטרסיוס עם עיניים מגודלות, כפות חזקות ובעיקר שרירי רגליים ארוכים מאוד, איתם הוא קיפץ בין העצים. הוא היה אוכל חרקים לילי.
מאובנים של הטייארינה נמצאו באסיה, אירופה ואמריקה הצפונית. משערים שתפוצתו המקורית הייתה אסייתית והוא הופץ מערבה לאירופה ודרך גרינלנד הגיע לאמריקה הצפונית.
דייוויד הארבור
דייוויד הארבור (באנגלית: David Harbour; נולד ב-10 באפריל 1975) הוא שחקן אמריקאי, זוכה פרס גילדת שחקני המסך, שהתפרסם בעיקר בזכות תפקידו בסדרה "דברים מוזרים" בה הוא מגלם את ג'ים הופר.
ביוגרפיה.
ראשית חייו.
הרבור נולד בווייט פליינס, ניו יורק לקנת' וננסי הארבור. בנעוריו, למד בתיכון גבעת ביראם בארמונק, ניו יורק. בשנת 1997 סיים הארבור את לימודיו בדארטמות' קולג' בהנובר, ניו המפשיר.
קריירה.
בשנת 1999 החל הארבור להופיע לראשונה על בימת ברודוויי במחזה "ריקוד הגשם". באותה שנה הופיע לראשונה בטלוויזיה בסדרה "חוק ומשפט" בה הוא מגלם מלצר. ב-2002 שיחק הארבור שוב בסדרה "חוק ומשפט", הפעם הוא גילם רוצח ילד. ב-2005 היה מועמד לפרס טוני על הופעתו במחזה "מי מפחד מווירג'יניה וולף?".
הארבור גם ידוע בגילומו את גרג בים בסרט "קוונטום של נחמה", את שפ קמפל ב"חלון פנורמי" ובתפקידו ב"שם המשחק". הוא גם השיג תשבחות בשל גילומו של רוצח סדרתי בשם פאול דווילדיס באחד הפרקים ב"". הוא גם שיחק בתפקידים שונים ב"הר ברוקבק", "הצרעה הירוקה", "סוף המשמרת" ו-"Between Us". ב-2013 הוא שיחק בתפקיד משנה בסדרה "אלמנטרי". בשנים 2012–2014 שיחק בסדרה חדר החדשות.
בשנת 2014 גילם הארבור את דמותו של ד"ר ריד אקלי בעונה הראשונה של סדרת הטלוויזיה "מנהטן" . הוא גם מגלם בתפקיד ראשי את דמותו של ג'ים הופר בסדרה "דברים מוזרים".
בשל תפקידו בסדרה, הארבור היה מועמד לפרס אמי לבידור בפריים טיים (2017 ו-2018) ולפרס גלובוס הזהב (2018). ב-2017 הוא זכה בפרס גילדת שחקני המסך יחד עם שאר השחקנים. בטקס הענקת הפרס, חוללו דייוויד וכוכבי הסדרה סערה כשהתבטאו נגד נשיא ארצות הברית דונלד טראמפ.
בסרט "הלבוי" אשר יצא לאקרנים ב-2019, הוא מגלם את הלבוי בתפקיד ראשי.
חיים אישיים.
ב-2020 התחתן עם לילי אלן בלאס וגאס.
דיסני+
דיסני+ (באנגלית: Disney+, לחלופין: דיסני פְּלוּס) הוא ספק שירותי הזרמת מדיה אמריקאי, בבעלות חברת וולט דיסני, ובניהול שירותי דיסני סטרימינג, חברת בת של חברת וולט דיסני העוסקת בצרכן תוכני הווידאו הבינלאומי.
השירות עלה ב-12 בנובמבר 2019, והתמקד בתוכן של אולפני וולט דיסני, תוכן מקורי ותוכן המבוסס על נכסים קיימים של אולפני מארוול, מלחמת הכוכבים, ונשיונל ג'יאוגרפיק.
על מתחרי השירות נמנים נטפליקס והולו (האחרון גם הוא בבעלות רוב של דיסני). השקת השירות התקיימה לאחר שפג תוקף הסכם ההפצה בין חברת דיסני לנטפליקס.
ב-16 ביוני 2022 הושק שירות הסטרימינג בישראל.
היסטוריה.
באוגוסט 2016 רכשה דיסני מניות מיעוט בחברת הסטרימינג BAMTech בכמיליארד דולר, עם אופציה לרכישת מניות הרוב בעתיד. בעקבות הרכישה, הודיעה ESPN שבבעלות דיסני על תוכניותיה לפרויקט OTT המבוסס על הטכנולוגיה שלה (+ESPN) כדי להחליף את שירותי הטלוויזיה הליניאריים שלה. ב-8 באוגוסט 2017 הגישה דיסני את הצעתה לרכישת רוב מניות BAMTech בתמורה ל-1.58 מיליארד דולר והגדילה את חלקה ל-75%. לצד הרכישה, הודיעה החברה על תוכנית נוספת שלה, להקמת שירות ממותג שיציע לצרכן את התוכן שלה, ואשר יושק לאחר שיפוג תוקף הסכם ההפצה בין דיסני לנטפליקס ב-2019.
בדצמבר 2017 הודיעה דיסני על כוונתה לרכוש נכסי בידור מרכזיים מידי פוקס המאה ה-20. הרכישה נועדה לחזק את הצעת התוכן של דיסני לשירות הסטרימינג שלה.
בינואר 2018 נמסר כי קווין סווינט, מנהל בכיר באפל וסמסונג לשעבר, מונה לסמנכ"ל בכיר והמנהל הכללי של השירות החדש המדווח למנכ"ל BAMTech. בחודש יוני 2018, מונה ריקי שטראוס לנשיא לענייני תוכן ושיווק של השירות. ב-8 בנובמבר 2018 הודיע מנכ"ל דיסני, בוב אייגר, כי השירות ייקרא "דיסני+" וכי החברה מתכננת להשיקו בסוף 2019.
השירות עלה בהתחלה בארצות הברית, קנדה והולנד ב-12 בנובמבר ולאחר מכן יהיה זמין במדינות נוספות. למרות שנטען בעבר כי השירות יכלול גם את ישראל במהלך 2019–2020, באפריל 2020 חברת דיסני חזרו מהחלטתם, והודיעו כי נכון לרגעים אלו, אין בכוונתם להפיץ את השירות באזור המזרח התיכון בעתיד הקרוב, וכי היא תספק את התכנים הבלעדיים לשרתים אזוריים שונים. לאחר מכן, בינואר 2022 הודיעו דיסני על כוונתם להיכנס למזרח התיכון בכלל וישראל בפרט בקיץ 2022 כחלק מרשימה של יותר מ-40 מדינות. ב-12 באוגוסט 2021 הכריזה חברת דיסני בשיחת משקיעים כי היא תפיץ את השירות במספר מדינות באפריקה ובמזרח התיכון, ביניהן גם ישראל, בקיץ 2022.